

Številka: 215-0004/2020

Datum:25.9.2020

Na podlagi 6. člena Zakona o trgovini (Uradni list RS, št. 24/08, 47/15), Pravilnika o minimalnih tehničnih pogojih za opravljanje trgovinske dejavnosti (Ur.l.RS, št. 37/09) in 32. člena Statuta Občine Ribnica (Uradni list RS, št. 17/2012), župan Občine Ribnica izdajam

**N A V O D I L O –**

 **TRŽNI RED poletne tržnice v Ribnici**

Zakon o trgovini (Uradni list RS, št. 24/08, 47/15) v 6. členu določa, da lokalna skupnost v svojem aktu določi prostor, kjer se blago lahko prodaja zunaj prodajaln, med drugim tudi na premičnih stojnicah.

**PRODAJNA MESTA**

1. člen

V občini Ribnica se določi prodajno mesto poletne tržnice, in sicer na lokaciji parkirišča ob Miklovi hiši, del parc. št. 1974 in del parc, št. 1435/8, obe k.o. Ribnica.

1. člen

Poletna tržnica se izvaja na delu zunanje javne površine, kjer so na razpolago stojnice – prodajna mesta. Prodajno mesto se najame za vsak tržni dan posebej. Uporabnik prodajnega mesta (prodajalec) mora svojo prisotnost najkasneje dva dni pred nameravanim najemom sporočiti po elektronski pošti (info@komunala-ribnica.si) ali po telefonu (01)835-90-80 upravljavcu tržnice, Javnemu podjetju Komunala Ribnica d.o.o.

1. člen

Prodajalci, lokalni pridelovalci hrane so dolžni upoštevati vse predpise, ki jih zavezujejo Zakon o trgovini (ZT-1), (Uradni list RS, št. 47/15), Pravilnik o minimalnih tehničnih pogojih za opravljanje trgovinske dejavnosti (Uradni list RS, št. 37/09) in področni zakoni ter navodilo - tržni red poletne tržnice v Ribnici.

1. člen

Prodajna mesta upravljavec prodajalcem dodeli po stojnicah, ki jih za ta namen razporedi na zemljišču določenem v 1. členu navodil.

1. člen

Prodajalci so dolžni vzdrževati red in čistočo na svojih prodajnih mestih. Pred začetkom prodaje so prodajalci dolžni počistiti morebitne nečistoče na prodajnem mestu in v njegovi neposredni bližini. Po končani prodaji morajo prodajalci odstraniti nepovratno prazno embalažo, papir, oporečne pridelke in proizvode ter druge odpadke. Prodajno mesto prodajalci zapustijo v čistem in urejenem stanju.

V primeru, da tega ne upoštevajo, bo čiščenje na njihove stroške opravil upravljavec.

**OBRATOVALNI ČAS POLETNE TRŽNICE**

1. člen

Poletna tržnica Ribnica obratuje vsako soboto **od 3.10.2020 do 14.11.2020 med 7.00 in 12. uro.**

Občina Ribnica lahko v izjemnih primerih začasno podaljša obratovalni čas. Spremembo obratovalnega časa mora Občina objaviti najmanj tri delovne dni pred začetkom veljavnosti spremenjenega obratovalnega časa na občinski spletni strani in o tem obvestiti prodajalce.

Prodajalcem ni dovoljeno samovoljno podaljševanje obratovalnega časa poletne tržnice določenega v 1. odstavku tega člena.

1. člen

Na poletni tržnici Ribnica se izvaja promocija ali prodaja lokalnih pridelkov in izdelkov, kjer lahko sodelujejo:

- kmetovalci, ki sami pridelujejo ali proizvajajo v okviru dopolnilne dejavnosti na kmetiji,

- nabiralci gozdnih sadežev, cvetja in zdravilnih zelišč,

- drugi posamezniki, ki opravljajo dejavnost domače obrti in prodajajo proizvode lastne

 proizvodnje,

- lokalna društva, humanitarne in druge organizacije,

- javni zavodi oz. podjetja, katerih ustanoviteljica oz. soustanoviteljica je Občina Ribnica.

Prodaja živil in drugih izdelkov je možna, če so izpolnjeni pogoji, določeni s sanitarno - zdravstvenimi predpisi in drugimi predpisi.

Ribnica, 25. september 2020

ŽUPAN

Občine Ribnica

Samo POGORELC